open-index/open-wikipedia-markdown huggingface dataset:
Լադանիվա

«**Լադանիվա**» (), Ֆրանսիայում հիմնադրված հայկական խումբ։ 2019 թվականին հիմնադրված դուետի կազմում են երգչուհի Ժակլին Բաղդասարյանը և Լուի Թոմասը։ Նրանց երաժշտական ​​ոճը ոգեշնչված է աշխարհի տարբեր երկրների երաժշտությամբ, մասնավորապես՝ ավանդական բալկանյան երաժշտությամբ, մալոյայով և հայկական ֆոլկլորով։ Խմբի հիմնադիրներ Ժակլինի և Լուիի հայրերը ժամանակին «Լադա Նիվա» են ունեցել, ինչի արդյունքում որոշել են խումբը անվանել Լադանիվա։ Խումբը «Jako» երգով ներկայացրել է Հայաստանը  Շվեդիայում տեղի ունեցած Եվրատեսիլ 2024 երգի մրցույթում, որտեղ զբաղեցրել է 8-րդ հորիզոնականը։

## Պատմություն
Լադանիվան հիմնադրվել է 2019 թվականին Լիլում՝ երգչուհի Ժակլին Բաղդասարյանի և բազմագործիքավորող Լուի Թոմասի համագործակցության արդյունքում։ Բաղդասարյանը ծնվել է 1997 թվականին Եղեգնաձորում, մեծացել է Բելառուսի մայրաքաղաք Մինսկում՝ նախքան 2014 թվականին մոր հետ Ֆրանսիա արտագաղթելը։ Թոմասը ծնվել է 1987 թվականին Լիլում՝ երաժիշտների ընտանիքում։

2020 թվականի մարտին և ապրիլին՝ COVID-19 համավարակի ժամանակ Լադանիվան հրապարակել է երկու տեսանյութ՝ «Vay Aman» և «Zepyuri nman», որոնք մեծ հաջողություն են ունեցել, մասնավորապես՝ հայ համայնքի մոտ։ Այնուհետև հրապարակել են «» տեսահոլովակը, որի դիտումների քանակը մի քանի ամսում հասել է 18 միլիոնի։ 2023 թվականին Լադանիվան թողարկել է իր առաջին ալբոմը։

## Երաժշտական ոճ
Լադանիվայի երգացանկը մի կողմից ոգեշնչված է Հայաստանի, Ռուսաստանի և Բալկանների ավանդական երգերով, իսկ մյուս կողմից՝ Լատինական Ամերիկայի, Աֆրիկայի և Ռեյունիոն կղզու երաժշտությամբ։

## Մրցանակներ
մինի|Ժակլին Բաղդասարյանը երկրորդ կիսաեզրափակչի գլխավոր փորձի ժամանակ։
2022 թվականին Լադանիվան արժանացել է Music Moves Europe մրցանակի։

## Սկավառակագրություն
### Ստուդիական ալբոմներ

### EP-ներ

### Սինգլներ
#### Որպես գլխավոր կատարող

#### Որպես հրավիրված կատարող

## Ծանոթագրություններ

Կատեգորիա:2019 հիմնադրված երաժշտական խմբեր
Կատեգորիա:Եվրատեսիլ երգի մրցույթի մասնակիցներ
Կատեգորիա:Հայաստանի մասնակիցները Եվրատեսիլ երգի մրցույթում
Կատեգորիա:Հայկական երաժշտական խմբեր
Կատեգորիա:Հիփ հոփ երաժշտական խմբեր
Կատեգորիա:Ֆրանսիական երաժշտական խմբեր
Սոմդեթ Թո

**Սոմդեթ Թո** *(*, ), պաշտոնապես հայտնի  որպես **Սոմդեթ Փրա Բուդդհաքարյա** (Թո Բրահմարամսի,  *թաիերեն՝ สมเด็จพระพุฒาจารย์ (โต พฺรหฺมรํสี)*), Թաիլանդի Ռատտանակոնսինի շրջանի ամենահայտնի Բուդդայական վանականներից։ Շարունակում է մնալ Թաիլանդի ամենահայտնի սուրբ վանականը։

Նա հարգանք է վայելում իր հոգևոր կարողությունների համար։ Նրա թալիսմանները շատ պահանջված են Թաիլանդում։ Նրա նկարներն ու արձանները Բանգկոկի ամենահայտնի կրոնական սրբապատկերներից են։

## Կենսագրություն
Սոմդեթ Թոն ծնվել է Պրա Նակհոն Սի Այութթայա գավառում, Ռամա 2-րդ թագավորի ապօրինի որդին է։ Նա մի քանի բուդդայական վանականների հետ ուսումնաիսրել է Pāli Canon-ը։ Հայտնի վանական դառնալուց հետո, նա դառնում է  արքայազն Մոնգկուտի ուսուցիչը։ Վերջինս վանական դառնալուց հետո դառնում է թագավոր Ռամա 4-րդը։ Ռամա 4-րդի թագավորության օրոք Սոմդեթ Թոյին թագավորը տվել է Սոմդեթ Պրա Բուդդաքարյա (To Brahmaramsi – Buddh[a]charya Բուդդիզմի ուսուցիչ  (acharya) of Buddhism)  կոչումը։ Ռամա 4-րդ թագավորության օրոք նա դարձել է թագավորի խորհրդականներից։

Նա նշանավոր էր իր քարոզչական հմտությամբ, Սոմդեջ թալիսմաններ պատրաստելով և  թայերեն պոեզիայի կիրառմամբ, որպեսզի արտացոլեր բուդդիզմի գեղեցկությունը։  Թալիսմաններն օրհնվել են իր և Թայլանդում այլ հարգված վանականների կողմից։ Նա նաև հայտնվում է Մաե Նակ Պրա Կանոնգ ուրվականների պատմության բազմաթիվ տարբերակներում և ասում են, որ հենց նա է նրան վերջնականապես ենթարկել իրեն։ Սոմդեթ Թոն գրել է նաև Ջինապանյարան` պաշտպանիչ կախարդանք, որը լայնորեն երգում և կիրառում են թայեցիները։

## Ծանոթագրություններ

## Աղբյուրներ
# Legends of Somdet Toh, Ven. Thanissaro Bhikkhu

Կատեգորիա:Բուդդայական կրոնավորներ
Ժպտուն աչքեր

մինի|Հովհաննես Թումանյան(1869-1923)
**«Ժպտուն աչքեր»,** Հովհաննես Թումանյանի բանաստեղծություններից, որը գրվել է 1894 թվականին։

## Ստեղծման պատմություն
Հովհաննես Թումանյանի «Ժպտուն աչքեր» բանաստեղծությունը գրվել է 1894 թվականին։ Բանաստեղծությունը ընդրկված է Հովհաննես Թումանյանի «Երկերի լիակատար ժողովածու»- ի, 1-ին հատորում, որը լույս է տեսել 1988 թվականին։ Բանաստեղծության տակ եղել է ինքնագիր, որը մակագրված է՝ «Հարգելի օրիորդ Երանյակ Վարդանյանցին, 1895 թ. նոյեմբերի 9, Ախալքալաք» մակագրությամբ։

## Ընդհանուր բնութագիր
Թումանյանի ստեղծագործություններն ունեն ոչ միայն համազգային, այլև համամարդկային բովանդակություն, գեղարվեստական վիթխարի ընդհանրացումներ։ Թումանյանի թողած գրական ժառանգությունը դարձավ իր հայրենիքի անցյալի ու ներկայի, նրա հոգևոր ուժերի և գեղարվեստական ավանդույթների լավագույն, ամենախոր մարմնավորումը։

Գրականագիտական միտքը, սկսած գրողի կենդանության շրջանից, մեծ հետաքրքրություն է ցուցաբերել և վերլուծել Թումանյանի ստեղծագործությունները տարբեր դիտանկյուններից։

## Ամփոփում
«Ժպտուն աչքեր» բանաստեղծության մեջ Թումանյանը բարձրացնում է մարդկային, որակական  խնդիրներ։ Մարդու աչքերը հաճախ կարող են երջանկություն արտահայտել, կարծես թե ամեն ինչ լավ է, բայց ներսում՝ հոգու անդունդն անհատակ փշրված կարող է լինել։ Կարող է գերել, խաբել, տանջել մեզ, կործանել մարդուն և վերակենդանացնել, այդ պատճառով է պոետը մեզ հորդորում չհավատալ ժպտուն աչքերին, որովհետև նրանք կարող են մեզ խաբել։

Դու շատ մի՛ խաբվի ժըպտուն աչքերից,

Շատ անգամ նըրանք ծաղիկներ են վառ,

Ծըլում են սըրտի ավերակներից

Տըխուր հատակը ծածկելու համար։

Ցաված սրտով պոետն իր փորձով է կիսվում, որովհետև,  երբ կարդում ենք երկը, չենք կարող պատկերացնել, թե ինչքան գանգատներ ունի հեղինակը, բայց շարունակում է ապրել ու ժպտալ։ Շատ անմեղ թվացող աչքերը (մարդիկ), կարող են միամիտ մարդկանց իրենց ծուղակը գցել։

Այս բանաստեղծությունը պոետի առավել հայտնի և սիրված գործերից է, որը անբարբառ մեր շուրթերին է դրոշմված։ Կյանքի դասերը մեզ սերտել տալով Թումանյանը ապրում  է մեր մեջ և ապրեցնում է մեզ։

## Ծանոթագրություն


Կատեգորիա:Հովհաննես Թումանյանի բանաստեղծություններ
Կատեգորիա:Հովհաննես Թումանյանի ստեղծագործություններ
Կատեգորիա:1894 ստեղծագործություններ
Էմմա Նահապետյան

**Էմմա Նահապետյան** (), հայ բալետի արտիստ, պարուսույց, ԽՍՀՄ ժողովրդական արտիստ։

## Կենսագրություն
Էմմա Նահապետյանը ծնվել է Երևանում, 1946 թվականի հունիսի 18-ին։

Միջնակարգ կրթությունը ստացել է Երևանի Մռավյանի անվան թիվ 25 միջնակարգ դպրոցը, դրան զուգահեռ սովորել է նաև Սայաթ-Նովայի անվան երաժշտական դպրոցի Եվա Ներսեսյանի ղեկավարած դաշնամուրի բաժնում։  1958 թվականին ընդունվել է Երևանի պարարվեստի ուսումնարանի դասական պարի բաժնի էքսպերիմենտալ դասարան, որտեղ դասավանդել է պետերբուրգցի պարուսույց Դինա Նիկոլաևնա Գացինան։

1962 թվականին վերապատրաստվել է Երևանի Ա.Սպենդիարյանի անվան օպերայի և բալետի ազգային ակադեմիական թատրոնում և որպես բալետի պարուհի զբաղված է եղել խաղացանկի բազմաթիվ ներկայացումներում։

1964 թվականին ավարտել է պարարվեստի ուսումնարանը և ընդունվել օպերային թատրոն, հանդես է եկել մի շարք բալետներում հանդես է եկել մենապարերով։

1970-1972 թվականներին մանկավարժական վերապատրաստում է ստացել Մոսկվայի պարարվեստի ակադեմիայում՝ Ալլա Լենինայի, Նինա Տոլստայայի և Եվգենի Ֆարմանյանցի դասարաններում։

1985 թվականից որպես մանկավարժ-փորձավար աշխատանքի է անցել է Երևանի Ա. Սպենդիարյանի անվան օպերայի և բալետի ազգային ակադեմիական թատրոնում։

Հյուրախաղեր է ունեցել ԱՄՆ-ում, Ֆրանսիայում, Իսպանիայում, Գերմանիայում, Ռուսաստանում, Թուրքիայում, Ալժիրում, Թունիսում, Եգիպտոսում և մի շարք երկրներում։

Էմմա Նահապետյանը մահացել է Երևանում, 2022 թվականի մարտի 8-ին։

## Ծանոթագրություններ

## Արտաքին հղումներ
*The rising star of the ballet
 
Կատեգորիա:Հայ բալետի արտիստներ
Կատեգորիա:Հայ պարուսույցներ
Թերի Օսթին

**Թերեզա "Թերի" Օսթին** (անգլ.՝ *Teresa "Teri" Austin.* ), կանադացի նախկին դերասանուհի, կենդանիների իրավումքների պաշտպան։ Դերասանական գործունեության ասպարեզում նրա համար առավել բեղմնավոր ու նշանակալից էին 1980-1990-ական թվականները, իսկ կարիերայի գագաթնակետը դարձավ Ջիլ Բենեթի կերպարի մարմնավորումը CBS հեռուստաընկերության փրայմթայմ *«Knots Landing»* սերիալում։

## Կյանքի վաղ շրջան
Ծնվել ու մեծացել է Կանադայի Տորոնտո քաղաքում։ Ավարտել է Տորոնտոյի Յորքի համալսարանը։

## Կարիերա
Օսթինն իր դերասանական կարիերան սկսել է Կանադայում, որտեղ աշխատել է կինոռադիոյում,  թատրոնում, հեռուստատեսությունում,  վարել է «Կյանքի հուզմունք» / Thrill of a Lifetime շոուն։ Տեղափոխվել է Լոս Անջելես՝ այնտեղ դերասանական կարիերա սկսելու համար։

Օսթինը լայն ճանաչում ու համբավ է ձեռք բերել առաջին հերթին CBS-ի *«Knots Landing»* սերիալում Ջիլ Բենեթի դերի տպավորիչ կատարման շնորհիվ։ Այդ դերը խաղացել է 1985-ից 1989 թվականներին, իսկ 1990 թվականին արժանացել է «Soap Opera Digest» մրցանակին «Աչքի ընկնող չարագործ. փրայմթայմ» անվանակարգում։ Նա դերակատարումներով հանդես է եկել նաև *Quantum Leap*, *Seinfeld*, *Matlock*, *[[Նրա գրած սպանությունը|Murder, She Wrote]]*, *LA Law, «Վերացնողը» (1986թ.) և «Բարձրացնելով Կայենին» (1992թ.)* ֆիլմերում և  *Beverly Hills, 90210* և *Models Inc.* հեռուստասերիալներում։

2001 թվականին Օսթինը թողեց դերասանությունը և սկսեց աշխատել որպես կենդանիների իրավունքների պաշտպան-ակտիվիստ՝ Լոս Անջելեսում ստեղծելով «Ամանդա» հիմնադրամը։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:1957 ծնունդներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Կանադացի դերասանուհիներ
Կատեգորիա:Կանադացի կինոդերասաններ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասաններ
Կատեգորիա:Կանադացի հեռուստատեսային դերասանուհիներ
Zari

«**Zari»** (), հույն երգչուհի Մարինա Սաթիի երգը, որը գրվել է Սաթիի կողմից ևս ութ երգահանների հետ և թողարկվել է 2024 թվականի մարտի 7-ին Golden Records-ի կողմից։ Մարիան այս երգով ներկայացնելու է Հունաստանը՝ Եվրատեսիլ 2024 երգի մրցույթում։

Սաթթին այն նկարագրում է որպես երգ, որը նպատակ ունի պատմելու հույն երիտասարդների և նրանց մշակույթի «իրական հատկանիշները»։

## Կազմ
«Զարի»-ն գրել են Ջինո Բորին, Ջեյ Լյուիտ Ստոլարը, Ջորդան Ռիչարդ Պալմերը, Կոնստանտին Պլամենով Բեշկովը, Մանոլիս Սոլիդակիսը, Մարինա Սաթտին, Նիկ Կոդոնասը, Օգեն և Վլոսպան։ Սաթիի կողմից տրված մամուլի հայտարարություններում նա նշել է, որ ցանկունում է խառնել Հունաստանի հին ու նոր մշակույթներն ու ավանդույթները։ Նա նաև նշել է, որ երգը կենտրոնացած է բախտի թեմայի վրա։ Հունական լրատվամիջոցներին տված հայտարարություններում հայտարարել է հունական մշակույթի մասին կարծրատիպերը կոտրելու ցանկության մասին։ Երգը թողարկվել է 2024 թվականի մարտի 7-ին Golden Records-ի կողմից։

## Տեսահոլովակ
Երգի թողարկմանը զուգընթաց նույն օրը թողարկվել է կից տեսահոլովակը։ Երաժշտական տեսահոլովակը նկարահանվել է Հունաստանի տարբեր վայրերում, այդ թվում՝ Ակրոպոլիսում, Պլակայում, Մոնաստիրակիում, Հերովդես Ատտիկացու օդեոնում, Օմոնոյայում, Լիկավիտոսում, Ռաֆինայում և Աթենքի միջազգային օդանավակայանում։

## Եվրատեսիլ 2024 երգի մրցույթ
### Ներքին ընտրություն
«Եվրատեսիլ» երգի մրցույթի Հունաստանի հեռարձակողը՝ Hellenic Broadcasting Corporation-ը (ERT), պաշտոնապես հայտարարել է 2023 թվականի սեպտեմբերի 15-ին Եվրատեսիլ 2024 երգի մրցույթին մասնակցելու մտադրության մասին։ Մեկ ամիս անց՝ հոկտեմբերի 24-ին, ERT հեռուստատեսային ստուդիա 4-ի եթերում հայտարարել է, որ իրենք ներքին կարգով ընտրել են Մարինա Սաթիին՝ երկիրը ներկայացնելու համար։

### Եվրատեսիլում
Եվրատեսիլ 2024 երգի մրցույթը տեղի կունենա Շվեդիայի Մալմյո քաղաքի «Մալմյո Արենա» մարզադաշտում և բաղկացած կլինի երկու կիսաեզրափակիչներից, որոնք տեղի կունենան համապատասխան՝ մայիսի 7-ին և 9-ին, իսկ եզրափակիչը՝ 2024 թվականի մայիսի 11-ին։ 2024 թվականի հունվարի 30-ին տեղի ունեցած վիճակահանության ժամանակ, պարզ է դարձել որ, Հունաստանը հանդես է գալու երկորրդ կիսաեզրափակչում՝ ելույթ ունենալով շոուի առաջին կեսում։

## Ծանոթագրություններ

Կատեգորիա:Եվրատեսիլ երգի մրցույթի երգեր
Կատեգորիա:Եվրատեսիլ 2024 երգի մրցույթի երգեր
Կատեգորիա:2024 սինգլներ
Ռեջինա Թեյլոր

**Ռեջինա Թեյլոր** (, ), ամերիկացի դերասանուհի և դրամատուրգ, «Ոսկե գլոբուս» մրցանակի դափնեկիր։

## Կենսագրություն
Թեյլորը ծնվել է Տեխաս նահանգի Դալլաս քաղաքում։ 1981 թվականին ավարտել է Հարավային մեթոդիստական համալսարանը, որից հետո մեկնել է Նյու Յորք, որտեղ սկսել է իր դերասանական կարիերան Օֆ-Բրոդվեյ բեմում։ Բեմական աշխատանքների միջև ընկած ժամանակահատվածներում նկարահանվել է հեռուստատեսային ֆիլմերում՝ արժանանալով քննադատների դրվատանքին։ Մեծ էկրանին նրա նորամոտը եղել է թմրամոլ երիտասարդ մոր դերը 1989 թվականին նկարահանված «Hold On to Me» դրամայում։

Թեյլորն իր ամենամեծ հաջողությանը հասել է՝ նկարահանվելով NBC հեռուստաալիքի I'll Fly Away սերիալում, որտեղ մարմնավորել է կերպարը տնային տնտեսուհու, ով դառնում է քաղաքացիական իրավունքների ակտիվիստ : Սերիալը հեռարձակվել է 1991-ից 1993 թվականներին ու թեև վարկանիշային հաջողություններ չի գրանցել, այդուհանդերձ՝ արժանացել է քննադատների համընդհանուր դրվատատանքին։ 1993 թվականին Թեյլորին շնորհվել է «Ոսկե գլոբուս» մրցանակ՝ դրամա-հեռուստասերիալի լավագույն դերասանուհի անվանակարգում։ Նա նաև երկու անգամ առաջադրվել է «Էմմի» մրցանակի՝ դրամատիկ սերիալի լավագույն դերասանուհի անվանակարգում ՝ դառնալով մեկը սակավաթիվ սևամորթ դերասանուհիներից, որոնք առաջադրվել են այդ հեղինակավոր մրցանակին գլխավոր անվանակարգում :

1990-ականներին Թեյլորը երկրորդական դերեր է խաղացել «Իսայայի գործը», «Հրողներ», «Ընտանեկան գործ», «Քաջություն կռվի մեջ » և «Բանակցողը» ֆիլմերում։ Նա նաև գլխավոր դերեր է խաղացել մի քանի հեռուստատեսային ֆիլմերում։ 2000-ականներին նա վերադարձել է սերիալային կանոնավոր աշխատանքի՝ դերեր ստանձնելով «Մաքս Բիքֆորդի դաստիարակությունը» (2001–2002) և «Հակաահաբեկչական ջոկատ» (2006–2009) հեռուստասերիալներում

Դերասանական աշխատանքից զատ՝ Թեյլորն զբաղվում է սցենարներ գրելով։ Նրա սցենարների հիման վրա  բեմադրություններ են իրականացվել Բրոդվեյի, օֆֆ-Բրոդվեյի և նահանգային թատրոններում։ Նա դարձել է առաջին սևամորթ դերասանուհին, ով խաղացել է Ջուլիետի դերը Ռոմեո և Ջուլիետ պիեսում։ Թեյլորը դերակատարումներով  հանդես է եկել նաև շեքսպիրյան Ինչպես կուզեք / As You Like It, Մաքբեթ / Macbeth և Փոթորիկը / The Tempest թատերգությունների բեմադրություններում։

## Ֆիլմագրություն

## Ծանոթագրություններ

## Արտաքին հղումներ
* 
* 
* New Plays And Playwrights - *Working in the Theatre Seminar* video at American Theatre Wing.org, January 2004
* Regina Taylor bio at the American Theatre Wing website (2003)

Կատեգորիա:1960 ծնունդներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի դրամատուրգներ
Կատեգորիա:Ամերիկացի կին դրամատուրգներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Օգոստոսի 22 ծնունդներ
Ռաֆսանջան

**Ռաֆսանջան** (), քաղաք Իրանի հարավ-արևելքում՝ Քերման օսթանում, Ռաֆսանջան շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

## Աշխարհագրություն
Գտնվում է Քերման օսթանի հյուսիսարևմտյան մասում` Քերման քաղաքից մոտ 96 կմ արևմուտք։ Տեղադրված է Դաշթե Լութ անապատի արևմտյան մասում։

## Բնակչություն
Բնակչությունը 2016 թվականի մարդահամարի տվյալներով կազմում էր 161 909 մարդ, որոնք կազմում էին 47 013 տնտեսություն։ Ռաֆսանջանը Քերման օսթանի բնակչությամբ երրորդ ամենախոշոր քաղաքն է Քերմանից և Սիրջանից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Իրանի քաղաքներ
Կատեգորիա:Քերման օսթանի քաղաքներ
Մոլեկուլային խոհանոց

**Մոլեկուլային խոհանոց**, **էքսպերիմենտալ խոհանոց** կամ **խոհարարական ֆիզիկա**,  տրոֆոլոգիայի (էկոլոգիական սնուցում) բաժին, որը կապված է սննդի պատրաստման ընթացքի ֆիզիկա-քիմիական պրոցեսների հետ։

«Մոլեկուլային գաստրոնոմիա» տերմինը շրջանառության մեջ է դրվել 1988 թվականին Օքսֆորդի համալսարանի անգլիացի ֆիզիկոս Նիկոլաս Կուրտիի և ֆրանսիացի քիմիկոս Հերվե Տիսի  կողմից։
մինի|Հում ձու 
մինի|Ջեռոց, որն օգտագործվում է ցածր ջերմաստիճանով պատրաստման համար

Նիկոլաս Կուրտիին է վերագրվում հետևյալ միտքը․

Շատ շեֆ-խոհարարներ, որոնց թվում են Ֆերրան Ադրիան, Խուան-Մարի Արզակը, Խեստոն Բլյումենտալը, Պիեր Գանյերը, Դմիտրի Շուրշակովը, Անատոլի Կոմը պաշտպանում են սննդի պատրաստման գիտական մոտեցումը։ Նրանցից շատերը նախընտրում են օգտագործել  «էքսպերիմենտալ խոհանոց» և «խոհարարական ֆիզիկա» արտահայտությունները։

Մոլեկուլային խոհանոցի կողմնակիցները սնունդ պատրաստելիս հաշվի են առնում այն ֆիզիկա-քիմիական պրոցեսները, որ տեղի են ունենում սննդի բաղադրիչների հետ ջերմային մշակման ենթարկվելիս։ Ընդ որում շատ ավելի կարևոր համարելով ոչ թե սննդի պատրաստման տևողությունը այլ ճիշտ ջերմային մշակումը։

## Օրինակներ
### Անվանական բաղադրատոմսեր
Հայտնի գիտնականների անուններով նոր ուտեստներից են.
* Գիբս – ձվի սպիտակուցի մեջ թմրել վանիլային պատիճներն ու շաքարավազը, ավելացնել ձիթապտղի յուղ, ապա եփել միկրոալիքային վառարանում։ Անվանվել է ֆիզիկոս Ջոզայա Գիբսի (1839-1903) անունով։
* Վոքելին – ձվերը հարել, փրփուրը կայունացնելու համար օգտագործել նարնջի  կամ լոռամրգիի հյութ, ավելացնել շաքարավազ, ապա եփել ջեռոցում։ Կոչվում է ֆիզիկոս Նիկոլա Վոկելենի (1763–1829) անունով, ով եղել է Լավուազիեի ուսուցիչը։
* Բաումե – մեկ ամիս  ձուն թողնել ալկոհոլի մեջ՝ մակարդված ձու ստեղծելու համար։ Անվանվել է ֆրանսիացի քիմիկոս Անտուան Բաումեի (1728–1804) անունով։

## Ծանոթագրություններ

Կատեգորիա:Խոհանոց
Կատեգորիա:Ուտեստների պատրաստման տեխնոլոգիա
Ինգա Չարխալաշվիլի

**Ինգա Չարխալաշվիլի** (, ), վրացի շախմատիստուհի, կանանց միջազգային գրոսմայստեր (2005)։ 1999 թվականի Վրաստանի չեմպիոն, 2001 թվականի Վրաստանի պատանեկան առաջնության արծաթե մեդալակիր։ 2002 թվականի Վրաստանի պատանեկան առաջնությունում կիսել է 3-րդ տեղը։

Վրաստանի հավաքականի կազմում 2018 թվականի շախմատի օլիմպիադայի մասնակից (հանդես է եկել 2-րդ թիմում), 1999 թվականի Շախմատի Եվրոպայի թիմային առաջնության մասնակից (հանդես է եկել 3-րդ թիմում, ստացել է անհատական ոսկե մեդալ երկրորդ պահեստայինների շարքում լավագույն արդյունքի համար)։

1999 թվականի զոնալ մրցաշարի մասնակից։

2000 և 2002 թվականների Սև ծովյան երկրների առաջնությունների, 2012 և 2017 թվականների արագ շախմատի աշխարհի առաջնությունների, 2017 թվականի բլիցի աշխարհի առաջնության, 2022 թվականի կայծակնային և արագ շախմատի Եվրոպայի առաջնությունների մասնակից։

Եվրոպայի անհատական առաջնությունների մասնակից ( 2010, 2011 և 2015 թվականներ)։

2001 թվականի աշխարհի պատանեկան առաջնության մասնակից։

Աշխարհի պատանեկան առաջնությունների մասնակից տարբեր տարիքային կարգերում (լավագույն արդյունք՝ 2-4 տեղերի բաժանում 1995 թվական)։

2002 թվականի Եվրոպայի պատանեկան առաջնության արծաթե մեդալակիր։

2001 թվականի Եվրոպայի պատանեկան առաջնության հաղթող (մինչև 18 տարեկանների կատեգորիայում), 1998 և 1999 թվականների Եվրոպայի պատանեկան առաջնությունների բրոնզե մեդալակիր (մինչև 16 տարեկանների կարգում), 1997 թվականի Եվրոպայի պատանեկան առաջնությունում կիսել է առաջին տեղը (մինչև 14 տարեկանների կատեգորիայում)։ Կ. Ռադզիխովսկայայի հուշամրցաշարի հաղթող (Վարշավա, 2012 թվական)։

## Հիմնական մարզական արդյունքներ

## Վարկանիշի փոփոխություն

## Ծանոթագրություններ

## Արտաքին հղումներ
* Партии И. Чархалашвили в базе Chessgames
* Личная карточка И. Чархалашвили на сайте 365Chess
* Личная карточка И. Чархалашвили на сайте ФИДЕ

Կատեգորիա:Շախմատային օլիմպիադաների մասնակիցներ
Կատեգորիա:Շախմատի կանանց գրոսմայստերներ
Կատեգորիա:Վրացի շախմատիստներ
Ջասթին Ռոբերթս

**Ջասթին Ջուլիետ Ալիս Ռոբերթս** (, ), բրիտանական «Mumsnet» և «Gransnet» վեբ-կայքերի հիմնադիր և գործադիր տնօրեն։

## Կյանքի վաղ շրջան
Ռոբերթսը կրթություն է ստացել Գիլֆորդի ավագ դպրոցում և Օքսֆորդի Նոր քոլեջում, որտեղ նա սովորել է փիլիսոփայություն, քաղաքականություն և տնտեսագիտություն։

## Կարիերա
Ռոբերթսը նշվել է «Media Guardian 2010 Power 100» վարկանիշում։ «Mumsnet»-ի համահիմնադիր Քերի Լոնգթոնի հետ միասին զբաղեցրել է 7-րդ տեղը BBC-ի «Woman Hour» ամսագրի «Power List 2013» ցանկում՝ Մեծ Բրիտանիայի ամենաազդեցիկ կանանց շարքում։

2011 թվականի մայիսին Ռոբերթսը հիմնադրել է «Gransnet»-ը՝ «Mumsnet»-ի քույր կայքը՝ 50 տարեկանից բարձր մարդկանց համար։

Նա հայտնվել է «The Media Show»-ում ՝ մտահոգություն հայտնելով բլոգավարումը կարգավորող օրենսդրության վերաբերյալ, իսկ 2013 թվականի մայիսին նա հայտնվել է BBC Radio 4-ի «Great Lakes» ծրագրում ՝ առաջադրելով ֆուտբոլային մենեջեր Բիլ Շենկլիին։ 2015 թվականի դեկտեմբերի 24-ին բրիտանական «Richtopia» ընկերությունը Ռոբերթսին ընդգրկվել է աշխարհի 500 ամենաազդեցիկ գործադիր տնօրենների ցուցակում։

Ռոբերթսը նշանակվել է Բրիտանական կայսրության շքանշանի ասպետ՝ որպես 2017 թվականի ամանորյա պարգևների մի մաս՝ տնտեսությանը մատուցած ծառայությունների համար։

## Անձնական կյանք
«Mumsnet»-ի հիմնադրումից առաջ Ռոբերթսն ամուսնացել է լրագրող Յան Կացի հետ։ Նրանք ունեն չորս երեխա։ Զույգը բաժանվել է 2019 թվականին և 2023 թվականի հունվարից Ռոբերթսը նոր հարաբերությունների մեջ է։

## Ճանաչում
Նա ճանաչվել է BBC-ի 2013 թվականի 100 կանանցից մեկը։

## Ծանոթագրություններ

Կատեգորիա:BBC 100 կին
Սալոմե Մելիա

**Սալոմե Մելիա** (, ), վրացի շախմատիստուհի, միջազգային վարպետ (2008)։

Վրաստանի հավաքականի կազմում 2015 թվականին՝ աշխարհի չեմպիոն (Չենդու, Չինաստան), շախմատային երկու օլիմպիադաների (2010, 2014), աշխարհի թիմային երկու առաջնությունների (2011, 2013) և Եվրոպայի թիմային առաջնության (2011) մասնակից։

Նրա վարկանիշը 2016 թվականի հունվարի դրությամբ 2452 էր (38-րդ տեղն աշխարհում, 5-րդը՝ Վրաստանի շախմատիստուհիների շարքում)։

## Կարիերա
Բազմիցս ներկայացրել Է Վրաստանը տարբեր տարիքային խմբերի աղջիկների աշխարհի և Եվրոպայի առաջնություններում՝ նվաճելով վեց մեդալ՝ 3 ոսկե (Օրպեզա դել Մար 2001՝ մինչև 14 տարեկան, Ուրգյուպ 2004 և Հերցեգ Նովի 2005՝ մինչև18) և 3 բրոնզե (Կալիտեա 2003՝ մինչև16 տարեկան, Երևան 2007 և 2008՝ մինչև 20 տարեկան)։

Կանանց գրոսմայստերի նորմատիվը կատարել է հետևյալ երեք մրցաշարերում՝ Թբիլիսի (2004, Վրաստանի անհատական առաջնություն, արծաթե մեդալ), Մոսկվա (2005, Մոսկոու օփեն մրցաշար) և Բելֆոր (2005, աշխարհի մինչև 18 տարեկանների առաջնություն, 4-րդ տեղ)։

Նրա համար մեծ հաջողություն էր 2006 թվականին Աթենքի «Ակրոպոլիս» մրցաշարի կանանց մասում տարած հաղթանակը։ 2008 թվականին նվաճել Է Վրաստանի փոխչեմպիոնի տիտղոսը՝ ոսկե մեդալների համար փլեյ-օֆֆում պարտվելով Նանա Ձագնիձեին։ 2010 թվականին հաղթել Է Վրաստանի առաջնությունում։ Բացի այդ, 2010 թվականին նա Նազի Պայկիձեի հետ կիսել է 1-ին տեղն Մոսկով օփեն մրցաշարում։ 2013 թվականին Բելգրադում կայացած Եվրոպայի անհատական առաջնությունում ստացել է արծաթե մեդալ, 2014 թվականին Պլովդիվում՝ բրոնզե։

2021 թվականի նոյեմբերին Ռիգայում ՖԻԴԵ-ի կանանց մեծ շվեյցարական մրցաշարում զբաղեցրել է 32-րդ տեղը։

Բազմիցս ներկայացրել է Վրաստանի հավաքականը թիմային մրցումներում․

* Շախմատային օլիմպիադա 2010 և  Շախմատային օլիմպիադա 2014։ 2010 թվականին անհատական հաշվարկով նվաճել է թիմային բրոնզ և արծաթ։
* 2011, 2013, 2015 թվականների շախմատի աշխարհի թիմային առաջնություններ։ Թիմի հետ միասին՝ 2011 թվականի բրոնզե և 2015 թվականի՝ ոսկե մեդալ։ Անհատական 1-ին տեղ 2011 թվականին և երկրորդ՝ 2013 թվականին։
* Եվրոպայի առաջնություն 2011՝ բրոնզե մեդալներ թիմային և անհատական հաշվարկներում։

## Վարկանիշի փոփոխություն

## Ծանոթագրություններ

Կատեգորիա:Շախմատի կանանց գրոսմայստերներ
Ռոլլա (նկար, Ժերվե)

**«Ռոլլա»** (), ֆրանսիացի նկարիչ, պատմական ժանրային և դիմանկարային ոճերի վարպետ Անրի Ժերվեի նկարներից։ Այս ստեղծագործությունը հեղինակը վրձնել է 1878 թվականին։ Յուղաներկով կտավի չափերն են 176,2 × 221,3 սմ։

Այսօր «Ռոլլա» ստեղծագործությունը պահպանվում և ցուցադրվում է Բորդոյի կերպարվեստի թանգարանում (Բորդո, Ֆրանսիա)։

## Պատմություն
Նկարը ստեղծվել է Ալֆրեդ դը Մյուսեի համանուն ռոմանտիկ պոեմի սյուժեով՝ պատկերելով տեսարաններից մեկը։

1878 թվականին նկարը Փարիզյան սալոնում չի ներառվել, քանի որ համարվել է անբարոյական և անպարկեշտ։ Առաջին պլանում պատկերված սեղմիրանը, որը նկարչին առաջարկել էր Էդգար Դեգան, սկանդալ է առաջացրել, քանի որ ընդգծել է երիտասարդ կնոջ նկարագիրը որպես պոռնիկ։

Սալոնի մերժումից հետո Անրի Ժերվեն երեք ամիս «Ռոլլա» ստեղծագործությունը ցուցադրել է Շոսսե դ’Անտեն փողոցում գտնվող կահույքի խանութի ցուցափեղկում, որտեղ հավաքվում էր մարդկանց մեծ բազմություն։ Թերթերը անընդհատ գրում էին դրա մասին՝ էլ ավելի հայտնի դարձնելով Ժերվեին։

## Նկարագիր
«Ռոլլա» ստեղծագործությունը նվիրված է բուրժուա-անբարոյական Ժակ Ռոլլային։ Աղջիկը Մարիոնն է՝ պոռնիկ, որի համար կեցվածք է ընդունել ֆրանսիացի հայտնի դերասանուհի և բնորդուհի Էլեն Անդրեն։ Սակայն Էլենը հրաժարվել է, որ իր դեմքը երևա նկարում, դրա համար էլ հեղինակը պատկերել է այլ բնորդուհու դեմքը։ Տղամարդը կանգնած է մահճակալի մոտ և հետևում է մերկ պառկած կնոջը։ Հենվելով պատշգամբի ճաղաշարին՝ վերնաշապիկ հագած տղամարդը զննում է կնոջը․ պատշգամբից երևում են փարիզյան տանիքները և առավոտյան երկինքը։ Կինը պառկած է մեծ մահճակալին, որը գտնվում է շքեղ ննջասենյակում։ Մահճակալի կողքին կնոջ կարմիր սեղմիրանն է՝ սպիտակ կտորով պատված, վարդագույն մետաքսե կապիչներով, ինչպես նաև չօսլայած ներքին շրջազգեստ՝ խառնված սիրեկանի բոլորագլխարկի և ձեռնափայտի հետ։

## Ծանոթագրություններ

## Արտաքին հղումներ
* «Ռոլլա» ստեղծագործությունը Ֆրանսիայի մշակույթի նախարարության կայքում

Կատեգորիա:1878 նկարներ
Կատեգորիա:Անրի Ժերվեի նկարներ
Կատեգորիա:Բորդոյի կերպարվեստի թանգարանի նկարներ
Կատեգորիա:Մերկ կանանց պատկերով նկարներ
Կատեգորիա:Ֆրանսիայի գեղանկարչություն
Նաջլա Մանգուշ

**Նաջլա Մուհամմադ ալ-Մանգուշ** (, ), լիբիացի իրավաբան և պետական գործիչ։ Աբդել Համիդ Դբեյբայի Ազգային միասնության կառավարությունում 2021 թվականի մարտի 15-ից մինչև 2023 թվականի օգոստոսի 28-ը Լիբիայի արտաքին գործերի նախարար։ Լիբիայի արտաքին գործերի նախարարությունը գլխավորած առաջին կինը և արաբական երկրների պատմության մեջ այս պաշտոնում չորրորդ կինը (2009 թվականին Նահա Մինթ Մուկնասից, 2015 թվականին Մավրիտանիայում Ֆաթմա Վալ Մինթ Սուեյնայից, 2019 թվականին Սուդանում Ասմա Աբդալլայից հետո)։

## Կենսագրություն
Իրավաբանական կրթություն է ստացել է Բենգազիի համալսարանում, ապա այնտեղ եղել է իրավագիտության դոցենտ։

Քաղաքացիական պատերազմի ժամանակ եղել Է Լիբիայի անցումային ազգային խորհրդի բարձրաստիճան պաշտոնյա (2011), ղեկավարել է հասարակայնության հետ կապերի բաժինը։

2012 թվականից ապրել է ԱՄՆ Վիրջինիա նահանգի Հարիսոնբուրգ քաղաքում։ Եղել է Ֆուլբրայթի ծրագրի կրթաթոշակառու և ստացել է մագիստրոսի կոչում կոնֆլիկտների տրանսֆորմացիայի ոլորտում Արևելյան Մենոնիտի համալսարանի արդարության և խաղաղաշինության կենտրոնում։

Որպես հակամարտությունների կարգավորման փորձագետ՝ նա Լիբիայի ներկայացուցիչն էր ԱՄՆ Խաղաղության ինստիտուտ (USIP) շահույթ չհետապնդող կազմակերպությունում, որը հիմնադրել է ԱՄՆ Կոնգրեսը միջազգային հակամարտությունների լուծման համար։

Եղել է Ջորջ Մեյսոնի համալսարանի խաղաղաշինության և ավանդական իրավունքի ծրագրի աշխատակից Համաշխարհային կրոնների, դիվանագիտության և հակամարտությունների լուծման կենտրոնում (Center for World Religions, Diplomacy and Conflict Resolution, CRDC), ստացել է Ջորջ Մեյսոնի համալսարանում գործող Հակամարտությունների վերլուծության և լուծման կենտրոնի դոկտորի կոչում։

2021 թվականի մարտի 15-ին դարձել Է Լիբիայի արտաքին գործերի նախարարությունը գլխավորող առաջին կինը։ Փոխել Է Լիբիայի ժամանակավոր կառավարության արտաքին գործերի նախարարին (աջակցում է Լիբիայի ազգային բանակի գլխավոր հրամանատար Խալիֆ Հաֆթարին) և ազգային համաձայնության կառավարության արտաքին գործերի նախարար Մուհամմադ Թահեր Սիյալուին։

Տիրապետում է անգլերենին։

2021 թվականի նոյեմբերի 6-ին Լիբիայի նախագահական խորհուրդը հեռացրել է Մոնգուշին՝ առանց խորհրդի հետ համաձայնեցնելու արտաքին քաղաքականություն վարելու համար։ Նրան նաև արգելել են ճանապարհորդել։ Այնուամենայնիվ, վարչապետ Աբդել Համիդ Դբեյբան վիճարկել է նախագահական խորհրդի իրավունքը՝ կասեցնելու Մանգուշի գործունեությունը՝ ասելով, որ իր կառավարությունում նախարարներ նշանակելու կամ հեռացնելու իրավունքը նրա բացառիկ իրավասությունն է։

2023 թվականի օգոստոսի 27-ին Իտալիայում Իսրայելի արտաքին գործերի նախարար էլի Քոենի հետ Նաջլա Մոնգուշի հանդիպման մասին հայտարարությունից հետո նա հեռացել է պաշտոնից և նրա դեմ հետաքննություն է սկսվել։ Օգոստոսի 28-ին հեռացվել է Դբեյբեի աշխատասենյակից։ Նույն օրը նա Լիբիայից փախել է նախ Թուրքիա, ապա՝ Լոնդոն, որտեղ ապրում է նրա ընտանիքը՝ վախենալով իրենց անվտանգության համար այս հարցի շուրջ Տրիպոլիում աճող անկարգությունների ֆոնին։

## Ծանոթագրություններ

  
Կատեգորիա:Արտաքին գործերի կին նախարարներ
Կատեգորիա:BBC 100 կին
Կատեգորիա:Լիբիայի քաղաքական գործիչներ
Կատեգորիա:Ֆուլբրայթի կրթաթոշակակիրներ
Կամիլ դը Սերու

**Կամիլ դը Սերու** (,  ), շվեյցարացի շախմատիստ, կանանց միջազգային վարպետ (2020)։

Շվեյցարիայի 2010 և 2014 թվականների առաջնությունների արծաթե մեդալակիր։ Շվեյցարիայի 2011 թվականի առաջնության բրոնզե մեդալակիր։ Շվեյցարիայի տարբեր տարիքային խմբերի աղջիկների հինգ առաջնությունների հաղթող (2005-2009 թվականներ)։

Շվեյցարիայի հավաքականի կազմում մասնակցել է հինգ շախմատային օլիմպիադայի (2010-2018 թվականներ), վեց Շախմատի Եվրոպայի թիմային առաջնության (2011-2021), Միտրոպի գավաթի թիմային մրցաշարերի։

2012 և 2013 թվականներին ներկայացրել է Շվեյցարիան Շախմատի աշխարհի պատանեկան առաջնությունում։

Եվրոպայի անհատական առաջնությունների բազմակի մասնակից։

Հանդես է գալիս եվրոպական մի քանի երկրների ակումբային լիգաներում։ Շվեյցարիայի ազգային լիգայում խաղացել է «Club d ' *Echecs de Genève»*-ում և «*Genève Amateurs CAEG»*-ում։ Թոփ 12-ում (Ֆրանսիա)՝ հանդես է եկել «Club de L’Echiquier Chalonnais», «Grasse Echecs» և «Nice Alekhine» ակումբների կազմում։ Բունդեսլիգայում՝ «Շտուտգարտ-Վոլֆբուշի» ակումբի (1956), Կատալոնական լիգայում՝ «Club d’Escacs Mollet»-ի կազմում։

## Հիմնական մարզական արդյունքներ

## Վարկանիշի փոփոխություն

## Ծանոթագրություններ

Կատեգորիա:Շախմատային օլիմպիադաների մասնակիցներ
Կատեգորիա:Շվեյցարացի շախմատիստներ
Կատեգորիա:Շախմատի միջազգային վարպետներ
Հավը կարագով

**Հավը կարագով**, հայտնի է որպես  հնդկական ուտեստ, որը ծագում է Դելիից։ Այն հավի մսից պատրաստված կարրի տեսակ է՝ համեմված լոլիկի և կարագի (մախանի) թանձրուկով։ Նրա սոուսը հայտնի է իր հարուստ օգտակարությամբ։ Այն նման է հնդկական խոհանոցի հավի թիքա համեմունքներով ուտեստին՝ օգտագործելով տոմատի մածուկ։

## Պատմություն
Կարրին մշակվել է Հին Դելիի Դարյագանջ թաղամասում գտնվող Մոտի Մահալ ռեստորանում 1950-ականներին՝ Հնդկաստանի բաժանումից հետո։ Կունդան Լալ Ջագգիի և Կունդան Լալ Գուջրալի կողմից, որոնք երկուսն էլ Փանջաբի փախստականներ էին Փեշավարից։  Կարրին պատրաստվել է «պատահաբար»՝ խառնելով տանդուրի հավի մնացորդները լոլիկի սուսի մեջ՝ հարուստ կարագով (մախան)։ 1974 թվականին հրատարակվել է «Մուրղ մախանի (կարագի և լոլիկի սոուսով եփած տանդուրի հավ) բաղադրատոմսը։

1975 թվականին անգլերեն «Հավը կարագով» կարրի արտահայտությունն առաջին անգամ հայտնվեց տպագրության մեջ՝ որպես Մանհեթենում գտնվող Գեյլորդհնդկական ռեստորանի արտահայտություն։ Տորոնտոյում և Կարիբյան ավազանում այն կարելի է գտնել որպես միջուկ՝ պիցցայի,   պոտինի կամ ռոտիի կամ ռուլետի մեջ։ Իսկ Ավստրալիայում և Նոր Զելանդիայում այն նաև ուտում են որպես կարկանդակի միջուկ։ Կարրին տարածված է Հնդկաստանում, Պակիստանում և շատ այլ երկրներում, որտեղ առկա է հարավասիական սփյուռք։ Հնդկաստանից դուրս իր տարածվածության պատճառով երբեմն սխալմամբ կարծում են, որ այն արևմտյան ծագում ունի (ինչպես հավի տիկկա մասալան, որի հետ նաև երբեմն շփոթում են)։

2024 թվականին Գուջրալի (որը ղեկավարում է Մոթի Մահալը) ընտանիքը դատի է տվել Ջագգիի ընտանիքին (որը ղեկավարում է մրցակից ռեստորանը) ճաշատեսակի հայտնագործման  շուրջ վեճի համար։

## Նախապատրաստում
Հավի միսը մի քանի ժամ մարինացվում է կիտրոնի հյութի, դահիի (յոգուրտ), Քաշմիրի կարմիր չիլիի, աղի, գարամ մասալայի, կոճապղպեղի մածուկի և սխտորի մածուկի խառնուրդի մեջ։

Մարինացված հավը եփում են տանդուրում (ավանդական կավե ջեռոցում), բայց կարելի է խորովել, տապակել ջեռոցում։ Այն մատուցվում է մեղմ կարրի սոուսով, որը ներառում է կարագ։ Սոուսը լոլիկի, սխտորի և կոճապղպեղի վրա հիմնված սոուս է, որը եփվում է մինչև հարթ լինի, և ջրի մեծ մասը գոլորշիանա։ Սոուսի բաղադրության և համեմման բազմաթիվ գաղափարներ  կան։ Համեմունքները կարող են ներառել հիլ, չաման, մեխակ, դարչին, համեմ, պղպեղ, գարամ մասալա և շամբալա (փենջաբի/հինդի՝ kasuri methi): Քեշյուի մածուկը կարող է օգտագործվել որպես խտացուցիչ, և այն վերջապես զարդարվում է համեմով։

## Ծանոթագրություններ

Կատեգորիա:Հնդկական խոհանոց
Դալիլա Բելա

**Դալիլա Բելա** (անգլ.՝ *Dalila Bela.* ), կանադա-ամերիկյան դերասանուհի, ով լայն ճանաչում ու համբավ է ձեռք բերել առաջին հերթին TVOKids / PBS հեռուստաընկերության *Odd Squad* (2014–2015) սերիալում գործակալ Օլիվայի դերի տպավորիչ կատարումով։ Նրա հիշարժան դերասանական աշխատանքներից է նաև դերակատարումը *Diary of a Wimpy Kid սերիալում* (2011–2012): Բացի այդ, Դալիլան աչքի է ընկել  *[[Մի անգամ հեքիաթում|Once Upon a Time]]* (2015) և *[[Anne with an E (հեռուստասերիալ)|Anne with an E]]* (2017–2019) հեռուստատեսային շոուների վրա կատարած աշխատանքով։

## Անձնական կյանք
Դալիլա Բելան ծնվել է Մոնրեալում, Քվեբեկ։ Ունի  անգլիացի, ֆրանսիացի, բրազիլացի, պանամացի և իսպանացի նախնիներ։ Հայրը Պանամայից է, մայրը՝ Բրազիլիայից։ Ունի երկու կրտսեր եղբայր՝ Բրյուս և Ռաֆայել անունով, որոնք նույնպես դերասաններ են։

## Կարիերա
Բելան դերասանական կարիերան սկսել է հինգ տարեկանում՝ առաջին անգամ հայտնվելով ազգային գովազդում։ Մեկ տարի անց արժանացել է *«Տարվա լավագույն դերասան» մրցանակին:* Ընտանիքով տեղափոխվել են Վանկուվեր։ Հաջորդել է «Լավագույն երիտասարդ արտիստ» մրցանակը ՝ *«Օտարը»* վերնագրով ուղիղ վիդեո ֆիլմում լավագույն դերակատարման համար։ Այդ մրցանակին նա արժանացել է նաև 2011 և՛ 2012 թվականներին՝ *«Ջոաննան ընկերանում է»* ֆիլմում իր աշխատանքի համար։

Բելան արժանացել է 2015-ի Joey Awards-ի՝ «Լավագույն երիտասարդ անսամբլ» անվանակարգում՝ *«Odd Squad»* հեռուստասերիալում գլխավոր դերը լավագույնս կատարելու համար՝ մրցանակը կիսելով իր *«Odd Squad»-* ի գործընկերների հետ։ Բացի այդ, նա մրցանակներ է ստացել «Դիաբոլիկ» կինոփառատոնի մրցանակաբաշխությունում՝ *«Մեռած սրտերում»* Լոլա Լիթլթոնի կերպարի տպավորիչ մարմնավորման համար։

Նա մարմնավորել է Դիանա Բարրիին CBC/Netflix-ի *[[:en:Anne with an E|Anne with an E]]* սերիալում, որը նկարահանվել  *[[Աննան կանաչ կտուրներից|Anne of Green Gables]]* գրքի հիման վրա։

## Ֆիլմագրություն

### Հեռուստատեսություն

## Մրցանակներ և առաջադրումներ

## Ծանոթագրություններ

## Արտաքին հղումներ
* 

Կատեգորիա:2001 ծնունդներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ապրող անձինք
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Մաքս Էբի

**Մաքս Էբի** (), շվեյցարացի-կանադացի ողնաշարի վիրաբույժ։

## Մասնագիտական գործունեություն
Պրոֆեսոր Էբին Բեռնի համալսարանի Ողնաշարի բաժնի հիմնադիրն ու նախկին ղեկավարն է, որը Շվեյցարիայում առաջին ակադեմիական ողնաշարաբանական բաժինն է։ Նա եղել է օրթոպեդիկ վիրաբուժության ամբիոնի վարիչ Կանադայի Մոնրեալի ՄաքԳիլ համալսարանում և ՄաքԳիլ համալսարանի Առողջության կենտրոնի գլխավոր օրթոպեդիկ վիրաբույժ։

### Ակադեմիական գործունեություն
1991 թվականին նա համահիմնել է *European Spine Journal-ը (Ողնաշարի եվրոպական հանդես)*, որտեղ 23 տարի աշխատել է որպես գլխավոր խմբագիր և այսօր շարունակում է աշխատել որպես համացանցային ուսուցման խմբագրի տեղակալ։ Նա ներկայումս համակարգող խմբագիր է eccElearning-ում՝ ողնաշարի վիրաբուժության առցանց կրթական ծրագիր։

Պրոֆ. Էբին հեղինակել կամ համահեղինակել է ավելի քան 250 հոդված, գրախոսություն, գրքերի գլուխներ և խմբագրականներ։

### Մարդասիրական գործունեություն
Պրոֆեսոր Էբին զգալի ժամանակ և միջոցներ է տրամադրում մարդասիրական աշխատանքին այնպիսի երկրներում, ինչպիսիք են Պակիստանը և Հայաստանը։ Նա ներգրավված է եղել 2006 թվականին Պակիստանում տեղի ունեցած երկրաշարժի անդամալույծ տուժածների փրկարարական կազմակերպությանը։ Այնուհետև նա օգնել է կառուցել Պակիստանում ողնաշարի առաջին ազգային բաժանմունքը Ռավալպինդիի Ազգային զինված ուժերի բժշկական դպրոցում։ Երևանի Ուիգմոր Կանանց և Երեխաների Հիվանդանոցում նրա աշխատանքը կենտրոնացած է հիմնականում երեխաների մոտ ողնաշարի դեֆորմացիաների և գոյացությունների վրա, ինչը նրան դրդել է հետազոտություն ստեղծել բնածին սկոլիոզի էթիոլոգիայի վերաբերյալ։
### Պարգևներ
Պրոֆեսոր Էբին ստացել է AO հիմնադրամի Նորարարության մրցանակ և Կյանքի ընթացքում նվաճումների մրցանակա, ինչպես նաև Ուսումնասիրությունների միջազգային միության՝ Ողնաշարի գոտկային շրջանի նվաճումների մրցանակ։

2003 թվականին արժանացել է Ֆրանսիայի պատվավոր դոկտոր կոչմանը։

### Անդամակցություններ
Մաքս Էբին Եվրոպայի ողնաշարի միության նախկին նախագահն է և Եվրոպական գիտությունների ակադեմիայի անդամ։

## Ծանոթագրություններ

 
Կատեգորիա:Կանադացի բժիշկներ
Կոսմոս-21

**Կոսմոս-21** (, կամ *3ՄՎ-1 համար 1*), խորհրդային Վեներա ծրագրի շրջանակներում արձակված ավտոմատ միջմոլորակային կայան, որը նախատեսված էր Վեներա մոլորակի հետազոտություններ իրականացնելու համար։ Արձակվել է Բայկոնուր տիեզերակայանից Մոլնիա կրող հրթիռով։ Կրող հրթիռի արագացուցիչի իմպուլսի սխալ ուղղորդման պատճառով այն չկարողացավ լքել Երկրի ցածր ուղեծիրը և հետագայում մտավ մթնոլորտ և այրվեց։

## Արձակում
Կայանը արձակվել է 1963 թվականի նոյեմբերի 11-ին, Մոլնիա կրող հրթիռով։ Կայանը հաջողությամբ դուրս բերվեց Երկրի ուղեծիր, սակայն վերին աստիճանի կայունացման համակարգի անսարքության պատճառով արագացնող իմպուլսը սխալ ուղղությամբ տրվեց, և կայանը մնաց է Երկրի ուղեծրում։ Արբանյակն այրվել է մթնոլորտի խիտ շերտերում նոյեմբերի 16-ին։

## Տես նաև
* Վեներա ծրագիր

## Ծանոթագրություններ

Կատեգորիա:Ավտոմատ միջմոլորակային կայաններ
Կատեգորիա:1963 հիմնադրումներ
Կատեգորիա:Վեներա ծրագիր
Կատեգորիա:Կոսմոս արբանյակներ
Բեգոնյա Վարգաս

**Բեգոնյա Վարգաս** (, ), իսպանացի դերասանուհի և պարուհի։

## Կենսագրություն
Ծնվել է 1999 թվականի դեկտեմբերի 18-ին՝ Մադրիդում։ 10 տարեկան հասակում սկսել է սովորել Լոեչեսի պարի դպրոցում, որից հետո սկսել է նաև զբաղվել դերասանական արվեստով։ Վարգասը որպես հյուր կերպար իր հեռուստատեսային դեբյուտը կատարել է «Բժշկական կենտրոն» հեռուստասերիալում, նաև դերակատարմամբ հանդես է եկել «Paquita Salas»-ում, հեռուստատեսային բեկումնային դերը կատարել է «Այլ տեսարան» հեռուստասերիալում։ Այնուհետև կատարել է գլխավոր դերերը «Boca Norte» և «Բարձր ծովեր» ֆիլմերում։ Գեղարվեստական ֆիլմում իր դեբյուտը կատարել է 2020 թվականին նկարահանված «Մալասյանա փողոց 32» սարսափ ֆիլմում։ 2020 թվականին միացել է Դանիել Մոնսոնի «Օրինազանցները» (Մարկոս Ռուիսի և Չեչու Սալգադոյի հետ գլխավոր դերերում) և Դանիել Կալպարսորոյի «Կենտավրոս» (Կառլոս Բարդեմի և Ալեքս Մոների հետ գլխավոր դերերում) ֆիլմերի դերասանական կազմին։ 2021 թվականին միացել է Նեթֆլիքսի *«Բարի գալուստ Էդեն»* հեռուստասերիալի դերասանական կազմին և Movistar+-ի *«Դրախտ»* ֆանտաստիկ հեռուստասերիալի երկրորդ եթերաշրջանին։

## Ֆիլմագրություն
### Ֆիլմ

### Հեռուստատեսություն

## Պարգևատրումներ

## Ծանոթագրություններ

Կատեգորիա:Իսպանացի հեռուստատեսային դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի դերասանուհիներ
Կատեգորիա:21-րդ դարի դերասանուհիներ
Կատեգորիա:Իսպանացի կինոդերասաններ
Կատեգորիա:Իսպանացի մոդելներ
Կենդանիների դիսպանսերացում

**Կենդանիների դիսպանսերացում,** անասնաբուժական միջոցառումների պլանային համակարգ, որի նպատակն է կենդանիների առողջության պահպանությունը, դրանց մթերատվության բարձրացումը և բարձր մթերատու առողջ հոտի ստեղծումը։ Տնտեսություններում և համալիրներում դիսպանսերացում անցկացնում են տարեկան 2 անգամ՝ գարնանը և աշնանը։ Դիսպանսերացում կատարում են անասնաբույժը, տնտեսության վարչությունը և անասնաբուծական ծառայության ներկայացուցիչները։ Խոշոր կենդանիներին զննում են ըստ սխեմայի (մանրերին՝ ընտրողաբար). ընդհանուր հաբիտուսը, մարմնի ջերմաստիճանը, անոթազարկը, շնչառությունը, ավշային հանգույցների մակերեսի վիճակը, մաշկը, տեսանելի լորձաթաղանթները։ Երբեմն (նշանների առկայության դեպքում) անհրաժեշտ են նպատակային հետազոտություններ (արյան, մեզի, կղանքի քննությունները, էլեկտրասրտագրությունը և այլն)։ Ստացված տվյալները ընդհանրացնում են, վերլուծում և մշակում առաջարկություններ կենդանիների հիվանդությունները կանխելու ուղղությամբ։ 

Կատեգորիա:Գյուղատնտեսություն
Կատեգորիա:Անասնաբուծություն
Ջիրոֆթ

**Ջիրոֆթ** (), քաղաք Իրանի հարավ-արևելքում՝ Քերման օսթանում, Ջիրոֆթ շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

## Աշխարհագրություն
Գտնվում է Քերման օսթանի հարավարևելյան մասում` Քերման քաղաքից մոտ 185 կմ հարավ-հարավ-արևմուտք։ Տեղադրված է Ջեբալ Բարեզ լեռնաշլթայից հարավ` Հալիլ գետի հովտում։

## Բնակչություն
Բնակչությունը 2016 թվականի մարդահամարի տվյալներով կազմում էր 130 429 մարդ, որոնք կազմում էին 39 855 տնտեսություն։ Ջիրոֆթը Քերման օսթան օսթանի բնակչությամբ չորրորդ ամենախոշոր քաղաքն է Քերմանից, Սիրջանից և Ռաֆսանջանից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Իրանի քաղաքներ
Կատեգորիա:Քերման օսթանի քաղաքներ
Բույսերի տնկում

աջից|304x304փքս
**Բույսերի տնկում**, սածիլների, արմատների, պալարների, սերմնաբույսերի ու տնկիների տեղադրումը հողամասում։ Ինտենսիվ տեխնոլոգիաների կիրառման դեպքում բույսերի տնկումը իրականացնում են միայն մեկ եղանակով՝ տեխնոլոգիական կանոնները պահպանելով։ Բաց գրունտի բանջարաբուծության տարածքների մակերեսի կեսից ավելին զբաղեցնում են սածիլային մշակաբույսերը։ Սածիլումը նախապատրաստում են հետևյալ կերպ․ մինչև հողից հանելը սածիլներն առատ ջրում են, անթաղար սածիլների արմատները թաթախում են գոմաղբահեղուկի և կավի շաղախանման խառնուրդի մեջ՝ ավելացնելով քառամեթիլ թիուրամ երկսուլֆիդ, խոտանում՝ հիվանդ, թերզարգացած և վնասված սածիլները։ Այնուհետև պատրաստի սածիլները տեղավորում են արկղերի մեջ և տեղափոխում սածիլման տեղամաս, որտեղ աշխատանքներն իրականացնում են սածիլատնկիչ մեքենաներով, երբեմն՝ նաև ձեռքով։

## Տնկում
Կաղամբի անթաղարասածիլների տնկման խորությունը 5-10 սմ է, լոլիկինը՝ 10-12 սմ, թաղարասածիլներինը՝ 10 սմ-ից ոչ պակաս։ Հողի խոնավությունից և եղանակից կախված 1 բույսի հաշվով ծախսվում է 0,3-1 լ ջուր։ Ոչ սևահողերի շրջաններում կարտոֆիլը տնկում են թմբերի վրա, պալարները հողածածկում 8-10 սմ խորությամբ, անբավարար խոնավության շրջաններում կատարում են հարթ տնկում՝ նույն խորությամբ։ Ոչ սևահողերի գոտում բույսերի տնկման բարենպաստ խտությունը 1 հա-ում 50-55 հզ. է։ Կարտոֆիլը տնկում են  կարտոֆիլացան մեքենաներով, որոնք ապահովում են 60-70 սմ միջ շար. և 20-40 սմ՝ միջբնային հեռավորոթյուն։ Կարտոֆիլը տնկում են հողի 7-8o
C ջերմաստիճանի դեպքում։ Արմատապտղայինների մայրաբույսերի տնկումը (սերմեր ստանալու նպատակով) կատարում են սածիլատնկիչ մեքենաներով վաղացան հացաբույսերի հետ միաժամանակ։ Շաքարի և սեղանի ճակնդեղի, շաղգամի, գոնգեղի արմատապտուղները տնկում են 70x35 սմ սխեմայով, գազարինը՝ 70x25 սմ։ Տնկման խորությունը պետք է լինի այնպիսին, որ արմատապտուղների գլխիկները հողով ծածկված լինեն 2-3 սմ շերտով։ Կաղամբի մայրաբույսերը տնկում են 70x30-50 սմ սխեմայով, արմատների խորությունը՝ 15-20 սմ, ծայր. մասը պետք է մնա հողից դուրս։ Պտղատու և հատապտղատու մշակաբույսերի տնկումն իրականացնում են հիմնականում երկամյա տնկիներով, միայն հարավային շրջաններում կորիզավորներինը՝ միամյներով։ Տնկումից առաջ արմատներն ընկղմում են գոմաղբահեղուկի ու կավի խառնուրդի մեջ, որին ավելացնում են որևէ արմատարձակիչ նյութ, որպեսզի արմատները չչորանան։ Տնկում են գարնանը կամ աշնանը մեքենայական, կիսամեքենայական եղանակներով (փոսերի, ակոսների կամ խանդակների մեջ) կամ ձեռքով։

## Ձեռքով տնկում
Ձեռքով տնկման դեպքում բները փորում են ձեռքով կամ փոսփորիչներով։ Փոսերի խորությունը հնդավոր տնկիների համար 0,6 մ է, տրամագիծը՝ 1 մ, կորիզավորների համար՝ համապատասխանաբար՝ 0,4 և 0,8 մ, հատապտղայինների համար՝ 0,4 և 0,6 մ։ Տնկիների արմատների վզիկը պետք է 3-5 սմ ցածր լինի հողի մակերևույթից, որպեսզի հողը նստելուց հետո հավասարվի մակերևույթին։ Տնկին ոչ շատ ամուր, 8-աձև կապում են փայտե ցցին, որը պետք է տնկու առաջին ճյուղից ցածրլինի, և, անկախ եղանակային պայմաններից ու տնկման ժամանակից, ջրում են։ Այնուհետև բնամերձ փոսերը մուչապատում են տորֆով, փտած գոմաղբով և այլն։ Տնկիներ ու սերմնաբույսեր տնկում են նաև անտառներում՝ դրանք վերականգնելու կամ ընդարձակելու, անտառապաշտպան շերտեր հիմնելու համար։

Կատեգորիա:Գյուղատնտեսություն
Կատեգորիա:Բուսաբուծություն
Հոլիդեյ Գրեյնջեր

**Հոլիդեյ Գրեյնջեր** (. ), կինոյի և թատրոնի բրիտանացի դերասանուհի։ Նրա նշանավոր դերերից են Լուկրեցիա Բորջիան Showtime  հեռուստաընկերության The *[[Բորջիա (հեռուստասերիալ)|Borgias-]]* ում և Էստելլան Մայք Նյուելի *[[Մեծ հույսեր]]-ում:*

## Կենսագրություն
Ծնվել է 1988 թվականին Անգլիայի Դիդսբերի քաղաքում, մեծացել, հասակ առել Մանչեսթերում։ Գրեյնջերի առաջին անգամ դերակատարմամբ հանդես է եկել 6 տարեկանում BBC-ի հեռուստասերիալներից մեկում։ Այդ ժամանակվանից նա նկարահանվել է տարբեր հեռուստածրագրերում և անկախ ֆիլմերում՝ որպես մանկահասակ դերասանուհի։ 1999-2006 թվականներին սովորել է Pars Wood High School-ում, 2007 թվականին էլ ավարտել է Լիդսի համալսարանի անգլիական գրականության բաժանմունքը։ Դերասանության նկատմամբ իր կրքոտ սիրո պատճառով նախընտրել է բարձրագույն կրթությունն ավարտել հեռավար ուսուցման միջոցով։

## Կարիերա
Մանկության տարիներին խաղացած մի քանի հեռուստատեսային դերերը մի կողմ թողած՝ Գրեյնջերի վաղ շրջանի դերասանական աշխատանքներից թերևս, ամենաուշագրավը Մեգան Բութի դերի կատարումն էր *[[Այնտեղ, ուր սիրտն է (ֆիլմ)|«Այնտեղ, ուր սիրտն է»]] սերիալում,* Սթեյսի Էփլյարդինը՝ *[[Ватерло роуд|«Վաթերլոյի ճանապարհ]]»*-ում և Սոֆյայինը՝ *[[Մերլին (հեռուստասերիալ)|«Մերլինի արկածները»]]* ֆիլմում։

Գրեյնջերի դերասանական համբավի ամրապնդմանն ու տարածմանը նպաստեց 2011 թվականին Showtime հեռուստաալիքի *[[Բորջիա (հեռուստասերիալ)|«The Borgias»]]* սերիալում Լուկրեցիա Բորջիայի կերպարի տպավորիչ մարմնավորման շնորհիվ։  Սերիալը, որ ստեղծվել է օսկարակիր Նիլ Ջորդանի կողմից և նկարահանվել է Հունգարիայում, շարունակվել է երրորդ եթերաշրջանով։

Հոլիդեյ Գրեյնջերը նկարահանվել է նաև ֆիլմերում։ *[[The Boy Scout Handbook-]]*-ում Էմիլիի դերը կատարելուց հետո 2011 թվականին խաղացել է *[[Ջեյն Էյր]]* կինոնկարում՝ մարմնավորելով Ռիվերի քույրերից մեկին և խաղընկեր ունենալով Միա Վասիկովսկային ու Մայքլ Ֆասբենդերին։  Իսկ *Belle Ami-* ում  նրա խաղընկերներ էին Ռոբերտ Պատինսոնը և Ումա Թուրմանը։

2011 թվականի հունիսին Գրեյնջերը Ջերեմի Իրվինի և Հելենա Բոնեմ Քարթերի հետ նկարահանվել է Մայք Նյուելի «Մեծ հույսներ» ֆիլմում՝ կատարելով Էստելլայի դերը։ Ֆիլմը 2012 թվականին ցուցադրվել է Տորոնտոյի միջազգային կինոփառատոնում, այնուհետև Լոնդոնի կինոփառատոնի վերջին գիշերը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի բրիտանացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի հեռուստատեսային դերասանուհիներ
Կատեգորիա:Երեխա դերասաններ
Գոնբադե Քաբուս

**Գոնբադե Քաբուս** (), քաղաք Իրանի հյուսիսում, Գոլեսթան օսթանում, Գոնբադե Քաբուս շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Քաղաքը գտնվում է Գոլեսթան օսթանի կենտրոնական մասում` վարչական կենտրոն Գորգանից մոտ 78 կմ հյուսիս-արևելք։ Անունը ստացել է XI դարի սկզբում կառուցված Քաբուսի աշտարակից (պարսկերեն` *Գոնբադ-է Քավուս*), որը 2012 թվականին ՅՈՒՆԵՍԿՕ-ի կողմից ճանաչվել է որպես համաշխարհային մշակույթի ժառանգության օբյեկտ։

## Բնակչություն
Բնակչությունը 2016 թվականի մարդահամարի տվյալներով կազմում էր 151 910 մարդ, որոնք կազմում էին 44 731 տնտեսություն։ Գոնբադե Քաբուսը Գոլեսթան օսթանի բնակչությամբ երկրորդ ամենախոշոր քաղաքն է օսթանի վարչական կենտրոն Գորգանից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Իրանի քաղաքներ
Ադելին Ռուդոլֆ

**Ադելին Ռուդոլֆ** (, ), ամերիկացի դերասանուհի և մոդել։

## Կենսագրություն
Ծնվել է 1995 թվականի փետրվարի 10-ին, բրիտանական Հոնկոնգում ապրող խառը ծագմամբ ընտանիքում, հայրը գերմանացի է, իսկ մայրը՝ կորեացի։

Պատանեկության տարիներին հաճախել է Հոնկոնգի գերմանա-շվեյցարական միջազգային դպրոցը, իսկ հետո ընդունվել է Բրիտանիայի Լոնդոնի համալսարանական քոլեջ, որն ավարտել է 2017 թվականին՝ քաղաքագիտության բակալավրի աստիճանով։

Քոլեջում սովորելու ընթացքում Ադելինը պայմանագիր է կնքել Next Model Management մոդելային գործակալության հետ։ Որպես մոդել հանդես է եկել Եվրոպայի, Հոնկոնգի և Կորեայի տարբեր ընկերությունների համար, որտեղ մասնակցել է Մերի Քլերի և Elle Beauty-ի գովազդային արշավներում։ Ավարտելուց հետո որոշել է զբաղվել դերասանությամբ։ 2018 թվականին կատարել է իր հաջողակ դեբյուտը Նեթֆլիքսի «Սաբրինայի սարսափզդու արկածները» հեռուտասերիալում, որտեղ կատարել է կախարդուհի Ագաթայի դերը։ 2020 թվականի հուլիսին ստացել է գլխավոր դեր ճապոնական սարսափ մանգայի հիման վրա ստեղծված «Թոմի» հեռուստասերիալում, որը պետք է թողարկվեր Quibi հարթակում։ Սակայն նույն տարվա դեկտեմբերին Quibi-ն փակվել է և նախագիծն ինքնին հայտնվել է «արտադրական դժոխքում» և մնացել անավարտ։

«Սաբրինայի» չեղարկումից հետո Ադելին Ռուդոլֆը նկարահանվել է Archie Comics-ի մեկ այլ կինոադապտացիայում՝ «Ռիվերդեյլ» հեռուստասերիալի հինգերորդ եթերաշրջանում, ինչպես նաև կատարել է Բիլի Ուեսքերի դերը Նեթֆլիքսի «Չարի կացարանը» հեռուստասերիալում, որը չեղարկվել է առաջին եթերաշրջանից հետո։

2023 թվականին հայտնի է դարձել, որ դերասանուհին նկարահանվելու է միանգամից երկու հոլիվուդյան բլոքբաստերներում՝ նա կատարելու է Կիտանայի դերը «Մորտալ Կոմբատ 2» ֆանտաստիկ մարտաֆիլմում (ստեղծված հայտնի խաղաշարի հիման վրա), ինչպես նաև կատարելու է Բոբի Ջո Սոնգի դերը «Հելբոյ։ Սապատավորը» էքշն-սարսափ ժանրի ֆիլմում։

## Ֆիլմագրություն

## Ծանոթագրություններ

Կատեգորիա:Ամերիկացի մոդելներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Գերմանացի դերասանուհիներ
Կատեգորիա:Գերմանացի մոդելներ
Կատեգորիա:Կինոդերասաններ
Կատեգորիա:Կորեացիներ
Կատեգորիա:Հարավկորեացի դերասանուհիներ